Безумоўна, падобныя ўрокі абуджаюць у дзяцей вялікую цікавасць да кніг. Пры выглядзе мноства рознакаляровых паліц нават малыя, што толькі ўсталі на ногі, цягнуць маці за руку, каб яна ўзяла з паліцы што-небудзь пачытаць. Дарэчы, я ні разу не бачыла, каб хтосьці з маленькіх дзяцей нядбайна абыходзіўся з кнігай. Відаць, падсвядома яны адчуваюць павагу да “маўклівага суразмоўцы”.